32003D0708
L 258/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 7 октомври 2003 година
за изменение на приложение Д към Директива 91/68/ЕИО на Съвета и приложения I и II към Решение 93/198/ЕИО във връзка с актуализиране на образците на здравни сертификати за овце и кози
(нотифицирано под номер C(2003) 3511)
(текст от значение за ЕИП)
(2003/708/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък, свине, овце и кози, както и на прясно месо или месни продукти от трети страни (1), последно изменена с Регламент (ЕО) № 807/2003 (2), и по-специално член 11 от него,
като взе предвид Директива 91/68/ЕИО на Съвета от 28 януари 1991 г. за ветеринарно-санитарните изисквания относно търговията с овце и кози в рамките на Общността (3), последно изменена с Директива 2003/50/ЕО на Съвета (4), и по-специално член 14, параграф 2 от нея,
като има предвид, че:
(1)
Образецът на здравен сертификат за търговия с овце и кози за разплод е установен в образец III от приложение Д към Директива 91/68/ЕИО.
(2)
Решение 93/198/ЕИО на Комисията от 17 февруари 1993 г., последно изменено с Решение 2002/261/ЕО (5), определя ветеринарно-санитарните условия и ветеринарното сертифициране при вноса на домашни овце и кози от трети страни (6).
(3)
В съответствие с глава А, част I от приложение VIII и глава Д от приложение IХ към Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (7), последно изменен с Регламент (ЕО) № 1234/2003 на Комисията (8), някои ограничения относно търговията и вноса на овце и кози са били премахнати, при условие че животните са с генотип на протеина prion ARR/ARR.
(4)
Необходимо е здравният сертификат образец III от приложение Д към Директива 91/68/ЕИО и образците на сертификатите в приложения I и II към Решение 93/198/ЕИО да бъдат приведени в съответствие с актуализираните правила.
(5)
Следователно Директива 91/68/ЕИО и Решение 93/198/ЕИО следва да бъдат съответно изменени.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Образец III в приложение Д към Директива 91/68/ЕИО се заменя с текста в приложение I към настоящото решение.
Член 2
Решение 93/198/ЕИО се изменя, както следва:
1.
Приложение I се заменя с текста в приложение II към настоящото решение.
2.
Приложение II се заменя с текста в приложение III към настоящото решение.
Член 3
Настоящото решение се прилага от 13 октомври 2003 г.
Член 4
Адресати на настоящото решение са държавите-членки.
Съставено в Брюксел на 7 октомври 2003 година.